Kirikuõpetaja nimetab oma peret tavaliseks Eesti pereks, kes eelistab lihtsaid koduseid roogi, aga India ja Kreeka reisidelt on jäänud külge ka armastus sealse  köögi vastu. Kuna idamaatoidud pole just laste lemmikud, siis neid väga tihti ei tehta, küll aga Kreeka köögi tuntuimat vormirooga moussaka`t baklažaaniga. Samuti Indiast tuntud jooki lassit maitsestamata jogurti, mustikate ja banaaniga. Kui põhjust midagi tähistada, käiakse väljaski söömas, ja kindlasti koos lastega. "Lapsed on nii väikesed, ei raatsi neid kuhugi jätta," sõnab Palgi.